মৃত যুবকের ময়নাতদন্ত করা হবে। মৃতদেহ পরীক্ষার জন্য প্রস্তুত হচ্ছেন চিকিৎসকেরা। আচমকাই উঠে বসলেন মৃত ব্যক্তি। চক্ষু চড়কগাছ চিকিৎসকদের।
এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, গত রবিবার পথ দুর্ঘটনায় গুরুতর জখম হন মধ্যপ্রদেশের চিন্দওয়ারার বাসিন্দা হিমাংশু ভরদ্বাজ। দুর্ঘটনার পর হিমাংশুকে নাগপুরের একটি হাসপাতালে নিয়ে যাওয়া হয়। কিন্তু সেখানে গিয়ে চিকিৎসকেরা তাঁর ‘ব্রেন ডেথ’ হয়েছে বলে ঘোষণা করেন।

এই বিষয়ে অন্যান্য খবর

বিজেপি নেতাদের হাতে হেনস্থা বাবা, লজ্জায় বিষ খেল মেয়ে


কিন্তু তাল কাটে তার পরেই। জানা গিয়েছে, নাগপুরের ওই হাসপাতাল থেকে চিন্দওয়ারার জেলা হাসপাতালে ময়নাদতদন্তের জন্য নিয়ে যাওয়া হয় হিমাংশুর দেহ। কিন্তু সেখানেই বিপত্তি ঘটে। উপস্থিত চিকিৎসকেরা দেখতে পান হিমাংশুর দেহ নড়াচড়া করছে। 
সঙ্গে সঙ্গে তাকে নিয়ে যাওয়া হয় হাসপাতালে। আপাতত সেখানেই চলছে তাঁর চিকিৎসা।
ঘটনার পরেই হাসপাতাল চত্বরে বিক্ষোভ দেখান হিমাংশুর পরিবারের ও এলাকার বাসিন্দারা। চিকিৎসকদের বিরুদ্ধে স্লোগানবাজিও করেন তাঁরা। তবে কী করে চিকিৎসকেরা একজন জীবিত রোগীকে ‘ব্রেন ডেথ’ হিসাবে ঘোষণা করতে পারেন, সেই নিয়েও উঠছে প্রশ্ন।